Sonila Meço

Sonila Meço (lindur më 3 korrik 1977) është gazetare dhe moderatore televizive. Ajo njihet kryesisht si prezantuese e talk show-t Task Force në Syri TV.

 Karriera 
Meço filloi karrierën e saj në televizion në vitin 2001 si gazetare dhe prezantuese lajmesh në Top Channel, ku punoi deri në vitin 2005. Më pas, ajo u angazhua në Vizion Plus (2005–2008) dhe më vonë në TV Klan (2008–2010). Në vitin 2010 u transferua në ABC News, ku punoi si gazetare dhe prezantuese lajmesh deri në 2013.  

Në vitin 2013, ajo u emërua Drejtoreshë e Lajmeve në kanalin e ri televiziv Agon Channel, detyrë që mbajti deri në mbylljen e këtij televizioni. Që nga viti 2018, ajo prezantoi talk show-n politik javor Tempora në Ora News. 

Në vitin 2021, Meço u largua nga "Ora News" dhe iu bashkua "Syri TV", ku nisi programin investigativ dhe politik Task Force.

Në mars 2024, ajo u bë anëtare e jurisë për sezonin e parë të reality show-t Ferma VIP, së bashku me Enkel Demi.

Përveç aktivitetit televiziv, Meço ka punuar edhe në universitet. Ajo ka qenë pedagoge në Universitetin e Tiranës, Fakulteti i Ekonomisë (1999–2008), dhe më pas në Universitetin Europian të Tiranës (UET) (2008–2009).

 Referime 

Kategoria:Njerëz nga Tirana
Kategoria:Gazetare shqiptare
Kategoria:Personalitete televizive shqiptare